Cimicidae

Cimicidae er en familie av insekter som tilhører tegene, en gruppe av nebbmunner. Denne familien, som omfatter det kjente veggedyret (Cimex lectularius), er blodsugere. Det er kjent 108 arter fordelt på 23 slekter. Seks arter forekommer i Europa og to i Norge. Utseende Små, flate, nesten vingeløse, gulbrune teger. Hodet er forholdsvis stort, med små fasettøyne og korte antenner. Thorax er nokså liten med forhjørner som stikker fram som "ørelapper" på sidene av hodet. Forvingene er redusert til små knopper, bakvingene mangler helt. Bakkroppen er stor og nesten sirkelformet. Beina er korte. Levevis Cimicidae lever av å suge blod fra virveldyr. De er knyttet til arter som har et eller annet slags reir, bol eller hus, tegene holder seg her og bæres ikke rundt med dyret, men kommer frem for å angripe det når det sover. Den mest kjente arten er veggedyr eller veggelus (Cimex lectularius), en velkjent blodsuger på mennesket. Denne gjemmer seg om dagen inne i sprekker, bak bilder på veggen og andre steder der den har godt skjul, og kommer fram om natten for å suge blod. Stikkene forårsaker gjerne kløe og annet ubehag, men det er ikke påvist at veggedyr sprer alvorlige sykdommer. I dag er arten et økende problem i Norge, den importeres av og til med bagasje eller varer fra utlandet og kan danne nye kolonier i landet. Mange av de andre artene lever i fuglereir, for eksempel hos svaler. Mennesket er det eneste pattedyret bortsett fra flaggermus som blir angrepet av denne familien, men antar at de kan ha tatt i bruk mennesker som verter da mennesker og flaggermus begge holdt til i huler. Bekjemping Infestering med veggedyr behandles gjerne med gassing med giftige stoffer. Denne gruppen har gitt navn til skadedyr-bekjempingsfirmaet Anticimex. Systematisk inndeling / europeiske arter Et latinsk familienavn ender med ...idae, og et navn på en overfamilie på ...oidea. Insekter (Insecta) Vingede insekter (Pterygota) Neoptera («nyvinger») orden nebbmunner (Hemiptera) underorden teger (Heteroptera) overfamilie Cimicomorpha familie Cimicidae underfamilie Afrocimicinae slekten Afrocimex constrictus Schoutenden -på flaggermus, Afrika underfamilie Cacodominae -på flaggermus, tropiske områder i den gamle verden slekten Aphrania Jordan slekten Cacodomus Stål slekten Crassicimex Ferris & Unger slekten Leptocimex Roubaud slekten Loxaspis Rothschild slekten Stricticimex Ferris & Unger underfamilie Cimicinae – på flaggermus, fugler og mennesket, alle verdensdeler slekten Bertilia Reuter slekten Cimex Linnaeus, 1758. I Europa: Cimex columbarius Jenyns, 1839 – funnet i Finland Cimex dissimilis (Horváth, 1910) – usikkert funn fra Sverige veggdyr, Cimex lectularius Linnaeus, 1758 – også i Norge Cimex pipistrelli Jenyns, 1839 – usikkert funne fra Sverige slekten Oeciacus Stål, 1873. I Europa: svaletege, Oeciacus hirundinis (Lamarck, 1816) – i svalereir, finnes i Norge Oeciacus montandoni Péricart, 1972 slekten Paracimex Kiritshenko slekten Propicimex Usinger underfamilie Haematosiphoninae slekten Caminicimex Usinger slekten Cimexopsis List slekten Haematosiphon Champion slekten Hesperocimex List slekten Ornithocoris Pinto slekten Psitticimex Usinger slekten Synexoderus List underfamilie Latrocimicinae slekten Latrocimex Lent -på flaggermus, Sør-Amerika underfamilie Primicimicinae – på flaggermus, Amerika slekten Bucimex Unger slekten Primicimex Barber Referanser Kilder Australian Faunal Directory – Cimicidae (2002) Fauna Europaea, utbredelsesdatabase over europeiske dyr Arkivert 2. juni 2017 hos Wayback Machine. Eksterne lenker (en) blodteger i Encyclopedia of Life (en) blodteger i Global Biodiversity Information Facility (no) blodteger hos Artsdatabanken (sv) blodteger hos Dyntaxa (en) blodteger hos Fauna Europaea (en) blodteger hos Fossilworks (en) blodteger hos ITIS (en) blodteger hos NCBI (en) Kategori:Cimicidae – bilder, video eller lyd på Wikimedia Commons Cimicidae – detaljert informasjon på Wikispecies Norsk Entomologisk forening – for deg som vil lære mer om insekter.